**vállalkozási szerződés (tervezet)**

amely létrejött egyrészről a

**Telki Község Önkormányzata**

székhelye: **2089 Telki, Petőfi S. u. 1.**

államháztartási azonosító: **726423**

adószám: **15734862-2-13**

bankszámlaszám: **11742348-15441881**

képviselő: **Deltai Károly** polgármester

mint Megrendelő (a továbbiakban: **Megrendelő)**

másrészről a (z)

név:

székhely:

cégjegyzékszám:

adószám:

bankszámlaszám:

képviselő:

mint Vállalkozó (a továbbiakban: **Vállalkozó**)

(a továbbiakban együttesen: **Felek**) között az alulírott napon és helyen, az alábbi feltételekkel:

**1. Preambulum**

A Megrendelő, mint ajánlatkérő pályázati eljárást folytatott le „*Takarítási szolgáltatás nyújtása”* tárgyában. A Megrendelő a pályázati eljárás eredményeként a Vállalkozóval, mint nyertes ajánlattevővel az ajánlati felhívásban és az ajánlatban rögzített feltételek szerint az alábbi szerződést köti.

A pályázati eljárás dokumentumai – bár fizikailag nem kerülnek csatolásra – jelen szerződés részét képezik.

**2. A szerződés tárgya**

Takarítási szolgáltatás ellátása Telki Község Önkormányzatának működtetési körébe tartozó intézményeknél:

Harangvirág utcai Óvoda 2089 Telki, Harangvirág utca 3.

Tengelice utcai Óvoda 2089 Telki, Tengelice utca 3.

Egészségház, 2089 Telki Tücsök utca 2.

Pajta-Faluház: 2089 Telki, Petőfi Sándor utca HRSZ 83.

Polgármesteri Hivatal Főépület: 2089 Telki, Petőfi Sándor utca 1.

Polgármesteri Hivatal 2. sz. épület: 2089 Telki, Fő utca 33.

Közösségi ház épületegyüttes 2089 Telki, Petőfi Sándor utca 2. – 4. (Opció 1.)

Sportcsarnok 2089 Telki, Kamilla utca 2. Hrsz: 731/22 (Opció 1.)

(a továbbiakban együttesen: Takarítási terület) a takarítási feladatok teljes körű ellátása a jelen szerződés időtartama alatt. A takarítási területek összesítését a jelen szerződés 1. számú melléklete tartalmazza.

Évközben várható intézményi bővülés, amelyre a pályázati kiírás és a beérkezett ajánlat figyelembe vételével jelen szerződés írásba foglalt módosításával kiterjeszthető.

Vállalkozó a feladat ellátását elvállalja. Vállalkozó kijelenti, hogy a feladat ellátásával kapcsolatos vonatkozó jogszabályi, szakmai és hatósági előírásokkal tisztában van, valamint rendelkezik a tevékenység végzéséhez szükséges összes hatósági és egyéb engedéllyel, jogosítvánnyal, megfelelő szakmai tapasztalattal. Vállalkozó kijelenti, hogy rendelkezik továbbá olyan képzett személy állománnyal és tárgyi feltételekkel, amely biztosítja kötelezettségeinek folyamatos és megfelelő szintű teljesítését. Vállalkozó kijelenti, hogy kizárólag jogszerűen foglalkoztatott személyeket von be a teljesítésbe, akik a szakszerű feladatellátáshoz szükséges érvényes hatósági engedéllyel, szakmai vizsgával, bizonyítvánnyal és szakmai gyakorlattal rendelkeznek.

1. **Időbeli hatály**

Jelen szerződés 2019.02.11. napján lép hatályba és határozatlan időre jön létre.

A hónapokban megállapított határidő azon a napon jár le, amely számánál fogva a kezdőnapnak megfelel, ha pedig ez a nap a lejárat hónapjában hiányzik, a hó utolsó napján.

1. **Szolgáltatás, teljesítés**

4.1. Vállalkozó a jelen szerződésben vállalt feladatait a lehető legmagasabb színvonalon, a hatályos jogszabályi rendelkezésekkel összhangban, valamint jelen szerződés mellékleteiben foglaltak maradéktalan betartásával látja el.

4.2. Vállalkozó a takarítási munkálatokat a jelen szerződés 2. számú mellékletét képező műszaki leírás és jelen szerződés 3. számú mellékletét képező szakmai ajánlata szerint, valamint az érintett intézmény működési rendjének figyelembevételével köteles elvégezni, oly módon, hogy a Megrendelő dolgozóit, alkalmazottait, a nevelési munkát szükségtelenül ne zavarja.

4.3. A szolgáltatás minőségét és a teljesítésben személyesen közreműködőket a Megrendelő képviselője folyamatosan ellenőrizheti. A szolgáltatás a Megrendelő által aláírt teljesítési igazolássaltekinthető elfogadottnak.

Ha a Megrendelő úgy ítéli meg, hogy a Vállalkozó nem megfelelő létszámú vagy nem megfelelő szakértelmű személyt vont be személyes közreműködőként, úgy utasítást adhat a Vállalkozó részére a megfelelő létszámú és szakértelmű közreműködő takarító személyzet biztosítására, amely utasításnak a Vállalkozó haladéktalanul köteles eleget tenni.

4.4. Vállalkozó a munkavégzés megkezdése előtt köteles a jelen szerződés teljesítésben résztvevő természetes személyek adatait (legalább név, születési hely és idő, valamint lakcím megjelölésével) Megrendelő részére átadni. A feladatellátással érintett ingatlanokba belépni, ott munkát végezni, kizárólag Megrendelő felé lejelentett személyek jogosultak.

Az információs önrendelkezési jogról és információszabadságról szóló 2011. évi CXII. törvény értelmében személyes adat akkor kezelhető, ha

* ahhoz az érintett hozzájárul,
* azt törvény vagy - törvény felhatalmazása alapján, az abban meghatározott körben - helyi önkormányzat rendelete közérdeken alapuló célból elrendeli (kötelező adatkezelés).

A fentiekre tekintettel Vállalkozó köteles beszerezni az érintett személyek hozzájárulását adataik lejelentéséhez. Megrendelő az adatokat kizárólag jelen szerződéssel összefüggésben használja fel, azokat bizalmasan kezeli, gondoskodik azok biztonságáról, megtesz mindent annak érdekében, hogy azok ne kerülhessenek illetéktelen személyek kezébe.

4.5. Megrendelő előírja, hogy kizárólag érvényes hatósági erkölcsi bizonyítvánnyal rendelkező olyan személyek jogosultak a teljesítésben részt venni, akik a hatósági erkölcsi bizonyítvány tartalma alapján büntetlen előéletűnek minősülnek, valamint nem állnak a jelen szerződéssel érintett foglalkozástól eltiltás vagy intézkedés hatálya alatt. Vállalkozó köteles az ezt igazoló – eredeti vagy közjegyző által hitelesített – dokumentumokat a személyes adatok lejelentésével egyidejűleg Megrendelő rendelkezésére bocsátani. Az állományon belüli változás esetén Vállalkozó köteles a fenti, valamint a 4.7. pontban írt dokumentumok csatolásával a Megrendelőt azonnal értesíteni.

4.6. Amennyiben a szerződés teljesítésében személyesen közreműködő személyek nem magyar állampolgárok, úgy Vállalkozó a hatályos jogszabályi rendelkezésekkel összhangban köteles biztosítani, hogy az érintett személyek a megfelelő tartózkodási és munkavállalási, valamint egyéb szükséges engedélyekkel rendelkezzenek.

4.7. Vállalkozó tudomásul veszi, hogy Megrendelő a szerződés időtartama alatt bármikor ellenőrizheti, hogy a teljesítésbe bevont személyek foglalkoztatása – függetlenül a jogviszonyuktól – a jogszabályi előírásoknak megfelelően történik-e. Vállalkozónak igazolnia kell tudni, hogy a teljesítésben személyesen közreműködők jogszerűen foglalkoztatott, bejelentett, rendezett társadalombiztosítási jogviszonnyal rendelkező személyek. A teljesítésben személyesen közreműködők hozzájárulását ezen vonatkozásban is be kell szerezni.

A Vállalkozó köteles a foglalkoztatásra, munka- és balesetvédelemre, szociális ellátásra vonatkozó jogszabályokat és egyéb előírást betartani, továbbá biztosítania kell a teljesítésben személyesen közreműködők számára minden jogszabály által adott jogot. Vállalkozónak köteleznie kell minden alvállalkozóját vagy vele egyéb polgári jogi jogviszonyban állót ezek biztosítására.

4.8. Az általános szakmai és biztonságtechnikai előírásokon túlmenően a Megrendelő tűzvédelmi, munkavédelmi, vagyonvédelmi és egyéb szabályzataiban előírtaknak a teljesítésben személyesen résztvevők számára történő rendszeres oktatása, a bennük foglalt előírások betartása és betartatása a Vállalkozó feladata és kötelezettsége. E szabályzatok előírásainak mellőzése vagy esetleges megsértése miatt keletkezett, a Megrendelőt vagy harmadik személyeket ért károk megtérítése a Vállalkozó kötelessége.

A szerződés mellékletét képezik a Megrendelőnek a Takarítási területekre vonatkozó fent említett hatályos szabályzatai. A szabályzatok változásáról a Megrendelő értesíti Vállalkozót, a mindenkor hatályos szabályzatok a jelen szerződés mellékletét képezik. Felek rögzítik, hogy a szabályzatokban bekövetkező változásokról szóló Megrendelő egyoldalú értesítései szerződő felek megállapodása alapján nem minősülnek szerződésmódosításnak, az erről szóló egyoldalú írásbeli értesítés kézhezvételével azt a másik fél által elfogadottnak tekintik.

4.9. Vállalkozó vállalja, hogy a takarítási feladatokat ellátó személyzet részére egységes, évszaknak megfelelő, jól megkülönböztethető, de nem kirívó munkaruhát – amelyen feltüntetésre kerül a személy neve is –, valamint szükséges munkavédelmi eszközöket, felszerelést biztosít. A takarítószemélyzet tagjai a jelen szerződés szerinti feladatok ellátása során a Vállalkozó által biztosított munkaruhában, ápolt, tiszta külsővel, munkára képes, józan állapotban kötelesek szolgálatra jelentkezni, és a jelen szerződés rögzítettek és egyéb előírásoknak megfelelően végezni a munkájukat.

4.10. Vállalkozó a szerződés egész időtartama alatt biztosítja a folyamatos munkavégzést. A teljesítésben személyesen közreműködők bármely okból történő távolmaradása, kiesése esetén helyettesítésükről a Vállalkozó köteles gondoskodni.

A Vállalkozó köteles a teljesítésben személyesen közreműködőt a munkavégzés alól felmenteni, ha nem felel meg a Megrendelő által előírt követelményeknek, vagy ha a munkavégzése során kötelezettségszegést valósít meg vagy a szerződés teljesítését egyéb módon veszélyezteti.

4.11. Vállalkozó és a takarítószemélyzet tagjai a munkavégzés során kötelesek az épületek állagát megóvni, az értékeket megőrizni. A Vállalkozó köteles a szolgáltatása teljesítésével összefüggésben keletkező, a Megrendelőt, alkalmazottait, megbízottait, vagy a látogatókat, vendégeket egyéb okból fenyegető személyi sérülés vagy egyéb kár veszélyének megelőzéséhez vagy elhárításához megtenni a szükséges intézkedéseket.

4.12. Megrendelő – térítés nélkül – gondoskodik a takarítószemélyzet számára szükséges szolgálati és szociális helyiség(ek)ről, valamint a takarítószerek és eszközök biztonságos, tűzvédelmi szabályoknak megfelelő tárolásához szükséges helyiségekről. Vállalkozó saját anyagainak, eszközeinek stb. őrzéséről saját maga köteles gondoskodni. Megrendelő nem vállal felelősséget a takarítási területeken elhelyezett, Vállalkozó tulajdonát képező anyagokban, eszközökben bekövetkezett károkért.

Vállalkozó kártérítési felelősséggel tartozik a Megrendelő által rendelkezésre bocsátott szolgálati és szociális helyiségekben keletkezett károkért, az ott elhelyezett, használatra át-, illetve leltárba vett eszközökért, berendezésekért, felszerelésekért.

A munkavégzéshez szükséges vizet, villamos energiát a Megrendelő térítésmentesen biztosítja. Vállalkozó köteles ezen erőforrásokkal környezettudatosan gazdálkodni.

4.13. A munkavégzéshez szükséges anyagokat, gépeket, berendezéseket és eszközöket a Vállalkozó biztosítja. A gépek, berendezések stb. karbantartása, javítása, szükség szerinti pótlása a Vállalkozó feladata, a Vállalkozó költségére történik.

A Vállalkozó szavatolja, hogy a szerződés keretén belül általa elvégzett szolgáltatás és az ehhez használt termékek megfelelnek a szerződésben foglalt feltételeknek, a magyar jogszabályoknak, valamint a termékekre, szolgáltatások végzésére vonatkozó szabványokban, műszaki előírásokban foglaltaknak. A Vállalkozó szavatolja, hogy kizárólag jogszerűen forgalmazott, hatóságilag engedélyezett anyagokat és eszközöket, berendezéseket használ. A felhasznált takarítószerek, vegy­szerek alkalmasak a rendeltetésszerű használatra, valamint a rendeltetésszerű használat mellett mentesek mindenfajta egészségre és környezetre ártalmas hatásoktól.

Vállalkozó a felhasznált tisztító- és fertőtlenítőszerek, mosószerek biztonsági adatlapjait takarítási területenként az anyagok és eszközök tárolására szolgáló helyiségben őrizni.

4.14. A takarítási területeken előforduló esetleges felújítási, átalakítási munkálatokat Megrendelő köteles előre jelezni a Vállalkozó felé. Ez esetben Vállalkozónak a takarítói tevékenységét ehhez igazodóan rugalmasan kell kialakítani.

4.15. A Vállalkozó köteles a Megrendelő által adott utasításokat maradéktalanul végrehajtani. Az utasítás nem terjedhet ki a munka megszervezésére, illetőleg nem teheti a teljesítést terhesebbé.

Ha a Megrendelő célszerűtlen, vagy szakszerűtlen utasítást ad, erre a Vállalkozó köteles a Megrendelőt figyelmeztetni. A figyelmeztetés elmulasztásából eredő kárért a Vállalkozó felelős.

Ha a Megrendelő a figyelmeztetés ellenére az utasítást fenntartja, a Vállalkozó a szerződéstől elállhat. Ha nem áll el, a Megrendelő utasítása szerint a Megrendelő kockázatára köteles a munkát elvégezni.

A Vállalkozó a munkája során megrendelést, utasítást csak a kijelölt és írásban megbízott kapcsolattartó személyektől fogadhat el, ez alól kivételt képez, ha ezzel életveszélyt hárít el.

Az utasítás vonatkozhat a Megrendelő tevékenységéből eredő különleges körülmények figyelembevételére, így különösen:

1. a felhasználandó anyagokra, eszközökre, az anyagok, eszközök minőségére,
2. a takarítási helyszínek használatának módjára, a balesetvédelmi körülményekre.

A Vállalkozó a Megrendelő által adott anyaggal, illetve utasítása szerint nem végezheti el a munkát, ha ez jogszabály vagy hatósági előírás megsértése, vagy az élet- és vagyonbiztonság veszélyeztetésére vezetne.

4.16. A Megrendelő kijelölt munkatársa(i) jogosult(ak) a Vállalkozót bármikor ellenőrizni, a Vállalkozó helyi munka irányítójával együtt az esetlegesen talált hiányosságokat jegyzőkönyvben rögzíteni, azt az intézmény vezetőjének, valamint a Vállalkozónak írásban intézkedésre átadni.

A Vállalkozó a feltárt hiányosságokat, hibákat köteles azonnali hatállyal pótolni, elvégezni.

A Vállalkozó nem mentesül a felelősség alól, ha a Megrendelő az ellenőrzést elmulasztotta, vagy nem megfelelően végezte el.

4.17. Vállalkozó vállalja, hogy a Megrendelő változó igényeihez rugalmasan alkalmazkodik.

4.18. Vállalkozó köteles a takarítási szolgáltatás folyamatos ellenőrzését dokumentáló, ún. ellenőrzési napló(ka)t vezetni és azt a helyszín(ek)en tartani, biztosítva Megrendelő részére az abba történő betekintés lehetőségét.

4.19. A teljesítésben személyesen közreműködők kötelesek haladéktalanul jelezni, ha takarítási területeken bármiféle hiányt, kárt észlelnek (például elektromos berendezésekben, vízvezetékben, nyílászárókon).

4.20. A takarítószemélyzet tagjai nem tekinthetnek be a takarítandó helyiségekben található iratokba, elektronikus adathordozókon tárolt adatokba, az esetlegesen tudomásukra jutott információkkal kapcsolatban titoktartási kötelezettségük áll fenn, mind a szerződés időtartama alatt, mind leteltét követően korlátlan ideig, Ennek megszegéséből eredő károkért – hasonlóan a teljesítésben személyesen közreműködők által a takarítási tevékenység során vagy azzal összefüggésben az ingatlanokban, az irodahelyiségek berendezési- és felszerelési tárgyaiban, iratokban, továbbá az ott tartózkodó személyeknek okozott károkhoz – Vállalkozó teljes felelősséggel tartozik.

**5. Vállalkozói díj**

* 1. A Vállalkozó a jelen szerződés tárgyát képező szolgáltatások elvégzését a szerződés ideje alatt meghatározott díj ellenében teljesíti.

A vállalkozói díj tartalmazza a jelen szerződés tárgyát képező munkák, szolgáltatások díját, a szolgáltatás végzéséhez szükséges tisztítószerek, vegyszerek árát, a folyékony/kemény szappan, a WC-papír, szemeteszsák árát, továbbá a takarításhoz kapcsolódó összes szolgáltatási- és anyagköltséget, valamint a járulékos költségeket. A vállalkozói díj Vállalkozó minden költségét, kiadását magában foglalja, ezen felül semmilyen költségmegtérítési vagy más igénnyel nem élhet Megrendelő felé.

5.2. Felek a vállalkozói díj összegét az alábbiak szerint határozzák meg:

1. rendszeres (napi, heti, havi) takarítási feladatok és az évi 1 nagytakarítás díja:

**nettó Ft+ÁFA/hó**

1. külön megrendelés alapján végzett, rendezvényhez kapcsolódó takarítások díja

**nettó Ft + ÁFA/m2**

**6. Fizetési feltételek**

6.1. Megrendelő Vállalkozó részére előleget nem biztosít, Felek havonta, utólag számolnak el egymással.

6.2. Megrendelőa szerződés teljesítésének adott havi elismeréséről (teljesítésigazolás) vagy az elismerés megtagadásáról legkésőbb a tárgyhó utolsó napját követő 5 munkanapon belül nyilatkozik.

Megrendelő részéről a teljesítésigazolás kiállítására Hoós Péter jogosult és köteles. Vállalkozó a teljesítésigazolás kiállítását követően nyújthat be számlát.

6.3. A vállalkozói díj kiegyenlítése a Vállalkozó jelen szerződésben megjelölt bankszámlájára való átutalás útján történik, számla kézhezvételétől számított 30 naptári napon belül. Teljesítés napjának azt a napot kell tekinteni, amelyen a Megrendelő bankszámláját a pénzintézet megterheli.

6.4. Az átutalás teljesítése az alábbi okmányok együttes benyújtása ellenében történik:

- Vállalkozó számlája cégszerűen aláírva;

- teljesítésigazolás egy példánya.

A számlát a Megrendelő nevére és címére kell kiállítani, és benyújtani. Vállalkozó által kiállított számla meg kell, hogy feleljen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak. A számlán fel kell tüntetni a szerződés azonosító adatait.

Amennyiben a számlát nem a fentiek figyelembevételével küldik meg, az a nem szabályszerűen kiállított számla kiegyenlítés nélküli visszaküldését vonja maga után. A fizetési határidő csak a hibátlan, befogadott számlákra vonatkozik, amelynél rendelkezésre állnak a mellékletek is.

6.5. Megrendelő fenntartja magának a jogot, hogy a benyújtott számla műszaki hátterét, valamint a számlakiállítás formai követelményének való megfelelést saját maga is megvizsgálja. Amennyiben bármilyen hiányosságot vagy hibát észlel, a számla kifizettetését csak azok teljes körű rendezését követően indítja meg. A hiánypótlás, javítás ideje nem számít bele a kifizetési határidőbe.

Megrendelő jogosult a Vállalkozó által benyújtott számlával szemben 8 napon belül kifogással élni, Vállalkozó pedig köteles a kifogástól számított 8 napon belül helyesbített számlát kiállítani.

A számla kiegyenlítése Megrendelő mindazon jogainak fenntartásával történik, amelyek a Vállalkozó esetleges hibás teljesítésével vagy egyéb szerződésszegésével kapcsolatosak.

6.6. Megrendelő késedelmes fizetése esetén Vállalkozót a Ptk. 6:155. § (1) bekezdés szerinti késedelmi kamat – amelynek mértéke a késedelemmel érintett naptári félév első napján érvényes jegybanki alapkamat nyolc százalékponttal növelt értéke – illeti meg.

A Felek megállapodnak, hogy nem alkalmazhatóak a késedelmes fizetés szabályai, jogkövetkezményei, ha a Megrendelő az előírtaknak megfelelő feltételek teljesülése hiányában visszatartja a kifizetést. Amennyiben a Vállalkozó nem teljesíti határidőben a kifizetés jogszabály szerinti előfeltételeit, a Megrendelő fizetési határideje a Vállalkozó késedelmének idejével meghosszabbodik.

**7. Ellenőrzések és vizsgálatok**

7.1. A Megrendelőnek vagy képviselőjének, megbízottjának jogában áll megvizsgálni – akár naponta –, hogy a szolgáltatás színvonala, az alkalmazott technológia és eszközök, a felhasznált tisztítószerek és egyéb anyagok minősége és mennyisége megfelel-e a szerződésben foglalt feltételeknek.

7.2. Amennyiben a takarítás során felhasznált anyagok, eszközök, berendezések, termékek, az alkalmazott technológia nem felelnek meg hatályos jogszabályi, hatósági vagy egyéb előírásoknak, szabványoknak vagy a szerződéses feltételeknek, úgy a Megrendelő azokat visszautasíthatja, és a Vállalkozó köteles térítésmentesen megtenni a szükséges módosításokat, hogy megfeleljenek az előírt követelményeknek.

7.3. Amennyiben a takarítás ellenőrzése során Megrendelőnek minőségi kifogása van, azt köteles a Vállalkozó képviselőjével közölni, illetve a mulasztás mértékétől függően írásban rögzíteni.

Vállalkozó köteles a minőségi kifogás megszüntetése érdekében a szükséges intézkedést meghozni:

- újból takaríttatni,

- a műszaki leírásnak megfelelő, technológiai változtatásokat eszközölni,

- a takarítást végző személy(ek) helyett más személy(ek)et kijelölni stb.

**8. Szerződésszegés, kötbér**

8.1. Vállalkozó pénz fizetésére kötelezi magát, ha olyan okból, amelyért felelős, megszegi a szerződést (kötbér). Mentesül a kötbérfizetési kötelezettsége alól, ha a szerződésszegést kimenti.

8.2. A Vállalkozó késedelmesen teljesít,

1. ha a szerződésben megállapított, vagy a szolgáltatás rendeltetéséből kétségtelenül megállapítható teljesítési határidő eredménytelenül eltelt;
2. más esetekben, ha kötelezettségét a Megrendelő felszólítására, az abban megszabott határidőben nem teljesíti.

A Megrendelő a késedelemből eredő jogait érvényesítheti akkor is, ha a teljesítési határidő előtt nyilvánvalóvá válik, hogy a Vállalkozó a munkát, vagy annak lényeges részét határidőre nem tudja elvégezni.

Felek megállapodnak abban, hogy a kötbér mértéke alkalmanként (minden késedelmes teljesítéssel érintett nap után) a nettó vállalkozói díj 1%-a, a vetítési alap a rendszeres takarítási feladatok havi díja, eseti megrendeléseknél pedig a megrendelés összege.

Esedékessége a késedelmes teljesítés bekövetkezését követő nap.

A késedelmi kötbér érvényesítése nem mentesíti Vállalkozót a teljesítés alól.

8.3. A Vállalkozó hibásan teljesít, ha a takarítási tevékenység nem felel meg a teljesítéskor a jogszabályban vagy a jelen szerződésben meghatározott követelményeknek.

A Felek rögzítik, hogy Vállalkozó részéről hibás teljesítésnek tekintik az alábbi eseteket is:

* + 1. Vállalkozó nem biztosítja a takarítást a Megrendelő által előzetesen jelzett időpontban,
    2. Vállalkozó nem biztosítja az előírt takarítói létszámot,
    3. Vállalkozó, illetve a teljesítésben személyesen közreműködők a tevékenység ellátása közben nem tartják be a munkavégzésre, feladatellátásra a jelen szerződésben meghatározott követelményeket,
    4. amennyiben a teljesítésben személyesen közreműködő nem vagy késedelmesen jelzi Megrendelő felé a takarítási tevékenység során észlelt rendkívüli eseményt,
    5. ha a teljesítésben személyesen közreműködők nem megfelelő munkavégzésének következtében a Megrendelőt kár éri,
    6. ha a teljesítésben személyesen közreműködő nem felel meg a Megrendelő által előírt követelményeknek vagy kötelezettségszegést valósít meg és a Vállalkozó ennek ellenére nem menti fel a munkavégzés alól, nem biztosít helyette más személyt.

Vállalkozó hibás teljesítése esetén kötbért köteles fizetni Megrendelő részére. A kötbér mértéke a hibás teljesítéssel érintett napokra eső nettó vállalkozói díj összegének 20%-a, eseti megrendelésnél a munka nettó vállalási díjának 20%-a. Amennyiben az adott hónapban a hibás teljesítés eléri, vagy meghaladja összesen az 5 napot, akkor a tárgyhavi számla nettó összegéből 20% kötbér kerül levonásra.

8.4. A kötbért akkor is meg kell fizetni, ha a Megrendelőnek kára nem merült fel. A Megrendelő a kötbéren felül követelheti kára megtérítését, és érvényesítheti a szerződésszegésből eredő egyéb jogait is, ideértve a vállalkozói díj csökkentését is.

8.5. Abban az esetben, ha Vállalkozó a teljesítést megtagadja vagy Vállalkozó szerződésszegése miatt Megrendelő a szerződést felmondja/eláll a szerződéstől vagy a teljesítés lehetetlenné válásáért Vállalkozó felelős, Megrendelő meghiúsulási kötbér érvényesítésére jogosult. A meghiúsulási kötbér mértéke a teljesítési időből hátralévő időszakra eső rendszeres takarítási tevékenység nettó ellenértékének 30 %-a, esedékessége a meghiúsulás tényének bekövetkezését követő nap.

8.6. A Vállalkozót közbenső szerződésszegési kötbér terheli az alábbi nevesített esetekben, ha

1. Vállalkozó bármely teljesítésben közreműködő személy vonatkozásában nem tesz eleget a szerződés 4.4. és 4.5. pontjában foglalt kötelezettségének,
2. bármely teljesítésben közreműködő személy vonatkozásában hatósági ellenőrzés során megállapítást nyer a foglalkoztatási szabályok vagy egyéb jogszabályi előírások megszegése.
3. abban az esetben, ha Megrendelő feltételezi, hogy bármely a szerződés teljesítésében résztvevő személy vonatkozásában nem állnak fenn a 4.7 pontban foglaltak, és Vállalkozó Megrendelő ezirányú kérése esetén nem tudja 5 munkanapon belül igazolni Megrendelő felé, hogy az adott személy, függetlenül a foglalkoztatási formától, jogszerűen foglalkoztatott, bejelentett, rendezett társadalombiztosítási jogviszonnyal rendelkezik.

A kötbér mértéke szerződésszegésenként 100.000,- Ft, amely az a) esetben személyenként és naponta, b) esetben alkalmanként, a c) esetben személyenként és alkalmanként fizetendő. Esedékességük a kötelezettségre irányadó határidő eredménytelen elteltét követő nap.

8.7. Felek megállapodnak abban, hogy a Megrendelő a Vállalkozó írásbeli értesítését követően jogosult a Vállalkozó által fizetendő kötbér összegét a számla összegéből levonni, amennyiben a Vállalkozó a Megrendelő kötbérigényét nem kifogásolja. Az értesítésben a Megrendelő köteles feltüntetni a kötbér jogalapját, a késedelemmel érintett napok számát, valamint a kötbér összegszerűségét.

Amennyiben Vállalkozó a Megrendelő kötbérigényét kifogásolja, köteles azt haladéktalanul, írásban megtenni. A szerződő felek kifejezetten megállapodnak abban, hogy amennyiben Vállalkozó a Megrendelő kötbérigényét 5 munkanapon belül, írásban nem kifogásolja, az a megrendelői kötbérigény elismerésének minősül.

**9. Kapcsolattartók**

Kapcsolattartó Megrendelő részéről:

|  |  |
| --- | --- |
| Név: | Hoós Péter |
| Telefon: | +36-70-429-7267 |
| E-mail: | muszak@telki.hu |

Kapcsolattartó Vállalkozó részéről:

|  |  |
| --- | --- |
| Név: |  |
| Cím: |  |
| Telefon: |  |
| E-mail: |  |
| Fax: |  |

A kapcsolattartók nem jogosultak a szerződés lényeges tartalmát érintő jognyilatkozat tételére, a szerződés módosítására vagy megszüntetésére, kivéve, ha a kapcsolattartó egyben a fél képviseletére jogosult személy. A szerződéssel kapcsolatban ezen joghatást kiváltó cselekményekre kizárólag a felet képviselő, a Vállalkozó esetében a cégjegyzésre jogosult személy(ek) jogosult(ak).

Szerződő felek kötelesek egymást haladéktalanul értesíteni, amennyiben a kapcsolattartók személyében, illetve adataiban bármilyen változás következne be. A kapcsolattartók személyében, illetve adataiban bekövetkező változásokról szóló egyoldalú értesítések szerződő felek megállapodása alapján nem minősülnek szerződésmódosításnak, az erről szóló egyoldalú írásbeli értesítés kézhezvételével felek azt a másik fél által elfogadottnak tekintik.

Szintén nem minősül szerződésmódosításnak a felek cégjegyzékben szereplő/azonosító adataiban, így különösen a székhely, képviselői, bankszámlaszám adataiban bekövetkező változás.

1. **A szerződés módosítása, megszűnése**
   1. Jelen szerződés módosítása kizárólag a szerződés aláírására jogosultak által, közös megegyezéssel, írásban lehetséges.
   2. Jelen szerződés a határozott idő lejárta előtt megszűnik:

* valamelyik fél rendes felmondásával,
* amennyiben a felek közös megegyezéssel a szerződést megszüntetik,
* valamelyik fél rendkívüli felmondásával,
* a teljesítés lehetetlenné válása esetén.

10.3. A szerződés megszűnésének időpontjáig feleket megilletik mindazok a jogok és terhelik mindazok a kötelezettségek, amelyeket a szerződés előír.

10.4. A jelen szerződést bármelyik fél írásban – a másik fél székhelyére címzett ajánlott, tértivevényes levélben – közölt rendes felmondással, indokolás nélkül megszüntetheti. A felmondási idő három hónap. A felmondási idő az írásban közölt felmondás kézhezvételét követő napon kezdődik.

Megrendelő a felmondási időt – akár ő, akár Vállalkozó mondja fel a szerződést – egy alkalommal további egy hónappal meghosszabbíthatja, amennyiben a három hónapos felmondási idő alatt nem sikerült gondoskodnia a feladat ellátásáról. A felmondási idő alatt a Vállalkozó köteles a szerződést teljesíteni és a Megrendelő köteles a teljesítést elfogadni.

Megrendelő felmondása esetén kizárólag a tényleges teljesítések utáni díj megtérítésére köteles, a szerződésből még esetlegesen hátralévő időszak vonatkozásában – Vállalkozó kártérítési, kártalanítási vagy egyéb igény érvényesítésére nem jogosult.

10.5. Bármelyik fél akkor jogosult a szerződést azonnali hatállyal rendkívüli felmondással megszüntetni, ha a másik fél a jelen szerződésben vállalt lényeges kötelezettségét megszegi vagy a jelen szerződés szerinti kötelezettségét felszólítás ellenére sem teljesíti a felszólításban megjelölt határidő alatt. Az azonnali hatályú felmondást kizárólag írásban, valós és helytálló indokolással lehet közölni.

A Vállalkozó részéről különösen, de nem kizárólag lényeges szerződésszegésnek minősül, amely esetben a Megrendelő jogosult azonnali hatállyal egyoldalúan megszüntetni a szerződést (elállhat, illetve, ha a szerződéskötés előtti helyzetet természetben nem lehet visszaállítani, felmondhatja a szerződést):

* ha a Vállalkozó a szerződés teljesítését – vagy annak bármely részét – a szerződés hatályba lépését követő napon az ellenőrzési körébe tartozó okból nem kezdi meg; vagy
* ha a Vállalkozó – közös ajánlattétel esetén bármelyik Vállalkozó – ellen az alábbi intézkedések közül bármelyiket elrendelik:
  + 1. felügyelő biztos kinevezése (cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) 82. § (1) bekezdés); vagy
    2. zárgondnok kijelölése (Ctv. 85. § (1) bekezdés); vagy
    3. Szolgáltató megszüntetésére irányuló eljárás megindítása, vagy végelszámolási eljárás elrendelése esetén (Ctv. 89. § vagy 98. §); vagy
    4. adószámtörléssel érintett cégek megszűntnek nyilvánítására irányuló eljárás esetén (Ctv. 91. §); vagy
    5. felszámolási eljárás elrendelése Szolgáltatóval szemben (Csődtörvény 22. §); vagy
    6. a bíróság ideiglenes vagyonfelügyelőt rendel ki Szolgáltató tekintetében (Csődtörvény 24/A. §); vagy
    7. a bíróság végzéssel elrendeli Szolgáltató felszámolását (Csődtörvény 27. § (1) bekezdés); vagy
    8. Szolgáltató tulajdonosai elhatározzák a Szolgáltató jogutód nélküli megszűnését; vagy
* a szerződés időtartama alatt legalább három alkalommal kerül sor késedelmi kötbér megállapítására,
* a szerződés időtartama alatt legalább három alkalommal kerül sor hibás teljesítési kötbér megállapítására,
* Vállalkozó valamely szerződéses helyszínen hat órát meghaladó időtartamban elmulasztja a teljesítést,
* Vállalkozó jelen szerződés 4.4.-4.5 pontjában előírt lejelentési kötelezettségének nem tesz eleget,
* Vállalkozó nem tudja igazolni, hogy valamely teljesítésben résztvevő természetes személy vonatkozásában fennállnak a szabályszerű foglalkoztatás feltételei, így például, hogy az adott személy vonatkozásában eleget tettek a bejelentési, bevallási, bér-, díj- és járulékfizetési kötelezettségnek,
* a Megrendelő felszólítása ellenére Vállalkozó tovább foglalkoztatja azon dolgozóit, alvállalkozóit, akinek a magatartása, tevékenysége veszélyezteti a szerződésszerű teljesítést; vagy
* Vállalkozó vagy alvállalkozója megszegi a tevékenység folytatására vonatkozó hatályos jogszabályi rendelkezéseket, és ezen magatartását a Megrendelő felszólítása ellenére nem szünteti meg, illetve magatartásának következményeit a felszólításban meghatározott határidőn belül nem orvosolja. A Megrendelő felszólítása hiányában is súlyos szerződésszegésnek minősül az érintett jogszabályokba ütköző magatartás, amely az élet vagy testi épség veszélyeztetésével vagy jelentős vagyoni kár okozásával jár,
* Vállalkozó jegyzett tőkéjének csökkenésére, cégformájának megváltozására, átalakulására, tulajdonosi szerkezetének megváltoztatására vonatkozó döntést követő 8 (nyolc) napon belül Megrendelő részére írásban történő bejelentési kötelezettségét elmulasztja,
* Vállalkozó nem teljesíti az alvállalkozók igénybevételével kapcsolatos, Kbt. és egyéb jogszabályok szerinti kötelezettségeit,
* Vállalkozó alapos ok nélkül megtagadja a teljesítést,
* Vállalkozó megtagadja a Megrendelő által adott utasítások végrehajtását,
* a szerződés időtartama alatt a Vállalkozó bármikor nem rendelkezik az előírt felelősségbiztosítással, vagy ennek meglétét a Megrendelő erre irányuló felhívásától számított 3 munkanapon belül nem igazolja.

A Megrendelő jogosult a jelen szerződést – annak azonnali hatállyal való megszüntetése helyett – olyan, három hónapnál nem későbbi időpontra felmondani, amely alatt a takarítási tevékenység átvételéről megfelelően gondoskodni tud.

10.9. Jelen szerződés bármely jogcímen történő megszűnését követően a felek egymással elszámolnak.

10.6. A szerződés megszűnése esetén Vállalkozó köteles a tevékenységéről részletes összefoglaló írásbeli tájékoztatót adni, köteles továbbá az egyes takarítási helyszínekről a szerződés megszűnésének napján levonulni. Vállalkozó köteles tovább mindazon iratokat, dokumentumokat, eszközöket, felszerelést stb. tételesen átadni, amelyekhez jelen szerződéssel összefüggésben jutott hozzá.

11. **Felelősségi szabályok, biztosítás**

11.1. Vállalkozó a polgári jog szabályai szerint felel a Megrendelőnek vagy harmadik személynek a jelen szerződés teljesítése során vagy azzal összefüggésben okozott károkért, különös tekintettel az általa használt eszközök, berendezések, valamint nem megfelelő tisztítószerek alkalmazása miatt bekövetkezett károkért, elváltozásokért, meghibásodásokért.

Mentesül a Vállalkozó a felelősség alól, ha a károkozás kizárólag a Megrendelő utasítása következtében történt, és Vállalkozó vagy a teljesítésben személyesen közreműködő felhívta a Vállalkozó figyelmét az utasítás célszerűtlen vagy szakszerűtlen voltára.

A fél köteles a bekövetkezett károkról a másik felet haladéktalanul tájékoztatni.

Vállalkozó tudomásul veszi, hogy tevékenysége során vagy azzal összefüggésben okozott károkért a Megrendelővel vagy harmadik személyekkel szemben közvetlenül és kizárólag a Vállalkozó tartozik felelősséggel, akkor is, ha a kárt ténylegesen alvállalkozó vagy egyéb, a teljesítésbe általa bevont személy okozta.

11.2. Vállalkozó nyilatkozik, hogy rendelkezik évi 5.000.000,- Ft, esetileg (káronként) 1.000.000,- Ft összegű, a takarítási tevékenységre vonatkozó, az alvállalkozókra, valamint a Vállalkozó által a teljesítés során személyes közreműködőként igénybe vettek által a takarítási tevékenység folytatása során Megrendelőnek vagy harmadik személyeknek okozott károkra is kiterjesztett felelősségbiztosítással (általános és szakmai felelősségbiztosítás).

A Vállalkozó a biztosítás megkötése előtt, annak teljes tartalmát köteles a Megrendelővel egyeztetni, és a biztosítást a Megrendelő által jóváhagyott tartalommal – beleértve azt is, hogy milyen típusú záradékokra és ezekhez kapcsolódó limitre kell kiterjednie a biztosításnak – kötheti meg.

A Vállalkozó köteles benyújtani a Megrendelő számára:

* annak a bizonyítékát, hogy a biztosítást megkötötte (kötvény és mellékleteik másolatait) és
* a biztosítási díj befizetésének igazolását.

A biztosítási kötvény másolati példányát a szerződés hatálybalépését követő 3 munkanapon belül a jelen szerződéshez **4.** számú mellékletként kell csatolni, valamint az eredeti dokumentumot Megrendelő képviselőjének bemutatni. A szerződés időbeli hatálya alatt Megrendelő bármikor jogosult kérni Vállalkozótól a biztosítási jogviszony hatályának folyamatos fenntartásának igazolását.

Vállalkozó a szerződés időbeli hatálya alatt – Megrendelő hozzájárulásával – jogosult jelen pontnak megfelelő és Megrendelő által elfogadott megkötött biztosítással megegyező vagy szigorúbb feltételekkel, azonos vagy magasabb összegű biztosítást kötni, amely nem minősül szerződésmódosításnak.

Amennyiben Vállalkozó biztosítási jogviszonya jelen szerződés időbeli hatálya alatt megszűnik, úgy ez lényeges szerződésszegésnek minősül.

Vállalkozó a teljesítésben személyesen közreműködők és a teljesítési helyeken tartott eszközei tekintetében a szükséges baleset- és vagyonbiztosítással rendelkezik, ezért az esetlegesen bekövetkező baleset(ek) vagy eszközeiben bekövetkezett károkkal kapcsolatban Megrendelő felé követeléssel nem él.

**12. Biztosíték**

12.1. Megrendelő a szerződés teljesítésének elmaradásával kapcsolatos igények biztosítékaként – különösen kárigény, kötbér igény, illetve bármely egyéb fizetési kötelezettség biztosítása céljából – teljesítési biztosíték nyújtását írja elő.

12.2. A teljesítési biztosíték értéke az áfa nélkül számított rendszeres takarítási feladatok 24 hónapra vetített ellenszolgáltatása összegének 5%-a (öt százaléka). A biztosítékot Vállalkozó a teljesítés megkezdésének időpontjában (első olyan napon, amikor a Vállalkozó takarítási tevékenységet ellát) köteles nyújtani a Megrendelőnek. A teljesítési biztosíték a szerződés teljes időtartamára kell, hogy érvényes és hatályos legyen. A biztosíték költsége Vállalkozót terheli.

A biztosíték garancia formájában történő biztosítása esetén, a garancia kedvezményezettje a Megrendelő, és azt egy Magyarországon üzleti tevékenységet engedéllyel folytató kereskedelmi bank/biztosító bocsáthatja ki. A biztosíték készfizető kezesség, vagy készfizető kezességvállalást tartalmazó kötelezvény formájában történő biztosítása esetén annak kedvezményezettje a Megrendelő, és azt egy Magyarországon üzleti tevékenységet engedéllyel folytató banknak/biztosítónak kell kibocsátania.

12.3. Amennyiben a biztosítékot Vállalkozó bank vagy biztosító által vállalt garancia, banki készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó – kötelezvény formájában nyújtja, úgy azoknak az alábbi jellemzőkkel együttesen kell rendelkeznie:

* feltétel (alapjogviszony vizsgálata) nélküli;
* azonnali (a kedvezményezett első írásbeli felszólításának kézhezvételétől számított legfeljebb 3 (három) munkanapon belül lehívható);
* visszavonhatatlan;
* határozott idejű (szükség esetén meg kell hosszabbítani, meghosszabbítást Vállalkozó eredeti okirattal köteles igazolni);
* kedvezményezettként Megrendelő van megjelölve;
* tartalmaznia kell, hogy a kibocsátó lemond arról, hogy a Vállalkozónak a szerződésből vagy azzal kapcsolatban, illetve más jogviszonyból eredő, Megrendelővel szembeni követeléseit érvényesítse.

12.4. Mielőtt a biztosíték alapján igényérvényesítésére kerülne sor, a Megrendelő minden esetben köteles a Vállalkozót írásban – határidő tűzésével – felhívni arra, hogy tegyen eleget kötelezettségének, megjelölve egyúttal az igényérvényesítés okául szolgáló mulasztás természetét és a Megrendelő által követelt összeget. A határidő lejártát követően a Megrendelő jogosult a biztosíték alapján annak megfelelően azonnali lehívás benyújtására.

**13. Vegyes rendelkezése**

13.1. Vállalkozó jelen szerződés aláírásával egyidejűleg az államháztartásról szóló 2011. évi CXCV. törvényben (Áht.) és az államháztartásról szóló törvény végrehajtásáról szóló 368/2011 (XII.31.) Korm. rendelet 50.§ (1a) bekezdésében foglaltak alapján nyilatkozik,hogy a társaság a nemzeti vagyonról szóló 2011. évi CXCVI. törvény (Nvt.) 3. § (1) bek. 1. pontjában meghatározottak szerinti átlátható szervezetnek minősül, mivel olyan belföldi jogi személy, amely megfelel a következő feltételeknek:

1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,
2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
3. nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,
4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az *a), b)* és *c)* alpont szerinti feltételek fennállnak).

Vállalkozó kötelezettséget vállal arra, hogy ezen pontban írt feltételeknek való megfelelésben bekövetkező változásokról haladéktalanul tájékoztatja Megrendelőt.

13.2. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – az 5. § (3)–(4) bekezdés szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a Szerződés teljesítéséért felelősek, továbbá a Szerződés teljesítésében közreműködőknél.

Vállalkozó – mind a szerződés időtartama alatt, mind annak leteltét követően – köteles mindenféle korlátozástól mentesen lehetővé tenni, hogy egyéb erre feljogosított hatóságok, szervezetek a szerződéssel kapcsolatos dokumentumokat átvizsgálják, a teljesítést ellenőrizzék.

13.3. A szerződő Felek a szerződés teljesítése érdekében szorosan együttműködnek. Mind a szerződés megkötését megelőzően, mind a teljesítés során jóhiszeműen, kölcsönösen együttműködve járnak el. Ennek érdekében:

* képviselőik, kapcsolattartóik, szerződés teljesítésében közreműködők személyében, meghatalmazásában bekövetkező változásokat haladéktalanul írásban közlik egymással,
  + kölcsönösen és haladéktalanul egymás tudomására hozzák mindazon tényeket, körülményeket és értesüléseket, amelyek a szerződésszerű teljesítést akadályozzák vagy veszélyeztetik, és azok elhárítására minden tőlük elvárható intézkedést megtesznek,
  + vitáikat közvetlen tárgyalásos úton kísérlik meg rendezni, arra is figyelemmel, hogy a viták és azok rendezése minél kisebb mértékben gátolja a szerződésszerű teljesítést.

13.4. Felek rögzítik, hogy szerződéses jogviszonyukból keletkező vitájuk rendezése érdekében nem vesznek igénybe mediátori közreműködést, illetve jogvitájukat nem terjesztik eseti vagy állandó választottbíróság elé.

A szerződésből származó esetleges jogvitákat a felek a hatáskörrel rendelkező, illetékes magyar bíróság előtt rendezik.

13.5. Amennyiben jelen szerződés bármely kitétele, rendelkezése nem értelmezhető vagy jogszabályba ütközik az nincs hatással jelen szerződés egyéb rendelkezéseinek érvényességére.

13.6. 14.6. Vállalkozó képviselője kijelenti, hogy Vállalkozó képviseletére és a jelen szerződés aláírására megfelelő jogosultsággal rendelkezik azzal, hogy az ezzel összefüggésben felmerülő károkért a polgári jog szabályai szerint felelősséggel tartozik Megrendelő felé helytállni.

13.7. A jelen szerződésben nem szabályozott kérdések tekintetében a hatályos magyar jogszabályi rendelkezések, így különösen a Polgári Törvénykönyvről szóló 2013. évi V. törvény (Ptk.), a vonatkozó szakmai jogszabályok, valamint az államháztartási jogszabályok az irányadóak.

13.8. Jelen szerződés …….oldalból és az aláíráskor …. darab mellékletből áll, melyet felek elolvasás és értelmezés után, mint akaratukkal mindenben megegyezőt, jóváhagyólag írnak alá.

* 1. Jelen szerződés ….. egymással mindenben megegyező eredeti példányban készült, amelyből ….példány Megrendelőt, …. példány Vállalkozót illet meg.

Telki, ………………

|  |  |
| --- | --- |
| ………………………….  Megrendelő | ……………………………  Vállalkozó |
| …………………………  Megrendelő pénzügyi ellenjegyzése | …………………………….  Megrendelő jogi ellenjegyzése |

Mellékletek

1. számú melléklet: Takarítási területek összesítő

2. számú melléklet: Műszaki leírás

3. számú melléklet: Vállalkozó ajánlata

4. számú melléklet: Vállalkozó felelősségbiztosítási kötvényének másolata

5. számú melléklet: Teljesítési helyszínekre vonatkozó tűz-, vagyon- és munkavédelmi szabályzatok